Politiet i New York var ikke fremmede for barnekidnappinger. Graces tilfelle lignet faktisk mye på en sak som var anmeldt året før. 11. februar 1927 lekte fire år gamle Billy Gaffney utenfor leiligheten sin sammen med den tre år gamle nabogutten. Etter en stund oppdaget en eldre nabogutt at de to små var borte. Etter en desperat leting fant faren til treåringen sønnen sin i øverste etasje i blokken. Sønnen hans hadde vært oppe på taket. Da faren spurte hvor lille Billy var, svarte sønnen: «The boogey man took him».